b'\n_START_ARTICLE_\nBastijon\n_START_PARAGRAPH_\nBastijon (iz fr. bastion; slovensko branik) je izbo\xc4\x8den prizidek na trdnjavskem zidu, ki omogo\xc4\x8da neposredno bo\xc4\x8dno streljanje na sovra\xc5\xbenike, ki se nahajajo ob zidu. S tem arhitekturnim elementom je bilo branilcu omogo\xc4\x8deno aktivno branjenje fortifikacije._NEWLINE_Posebna oblika trdnjave z mnogimi bastijoni je bila bastijonska trdnjava.\n_START_SECTION_\nZna\xc4\x8dilnosti\n_START_PARAGRAPH_\nEnostavna definicija bastijona se glasi: to je arhitekturni element pri fortifikaciji, ki ima dve fronti in dva boka, iz katerih je mo\xc5\xbeno pokrivati s streljanjem lastno obzidje in sosednje bastijone._NEWLINE_Bastijon je bil ni\xc5\xbeji od stolpa, da bi se zmanj\xc5\xa1ala \xc5\xa1koda mo\xc4\x8dne artilerije, a so bili mnogo \xc5\xa1ir\xc5\xa1i in masivnej\xc5\xa1i, da bi se po njih lahko namestila lastna artiljerija. Glede na razpored, izgled, mesto in zna\xc4\x8dilnosti bastijona in njihovih dodatkov, razlikujemo; starotalijanski, novotalijanski, staroholandski, pruski, mezjerski in novoholanski bastijonski sistem._NEWLINE_\xc4\x8ce primerjamo bastijon v najrazvitej\xc5\xa1i obliki s srednjeve\xc5\xa1kim in renesan\xc4\x8dnim stolpom vidimo, da se bastijon zelo razlikuje od svojih predhodnikov. Te razlike izhajajo iz razumevanja mo\xc5\xbenosti tako pri napadu kot pri obrambi od topni\xc5\xa1tva pa tudi od nove znanosti za fortifikacije.\n_START_SECTION_\nZgodovina\n_START_PARAGRAPH_\nBastijoni so se pojavili z razvojem topni\xc5\xa1tva, ker sta domet in mo\xc4\x8d topovskih granat dokazali, da se je dotedanji na\xc4\x8din gradnje utrdb z visokimi stolpi pokazal povsem neprimeren za moderne topove._NEWLINE_Ne ve se natan\xc4\x8dno kje je bil zgrajen prvi bastijon, kot tudi ne pod kak\xc5\xa1nim in \xc4\x8digavim vplivom. Danes se ve\xc4\x8dina strokovnjakov strinja, da so se prvi bastijoni za\xc4\x8deli graditi v Toskani v za\xc4\x8detku 16. stoletja._NEWLINE_Kon\xc4\x8dno obliko bastijonskega sistema utrjevanja je dal francoski voja\xc5\xa1ki in\xc5\xbeenir Blaise Fran\xc3\xa7ois Pagan (1604 - 1665), avtor "Rasprave o fortifikacijah (Trait\xc3\xa9 des fortifications) in njegov u\xc4\x8denec S\xc3\xa9bastien Le Prestre de Vauban (1633 - 1707). Prav Vauban je zgradil najbolj\xc5\xa1e primere bastijonov, ki jih \xc5\xa1e danes lahko vidimo v Lillu in Longwyu. Bastijoni so bili zna\xc4\x8dilnost dobe, ko je vladal smodnik, in so sev prenehali graditi sredi 19. stoletja._NEWLINE_Najljep\xc5\xa1i primer bastijona na ju\xc5\xbenoslovanskem prostoru je Karlova\xc4\x8dka trdnjava, ki ima tloris v obliki \xc5\xa1esterokotnika, na vsakem vogalu pa en bastijon.'